**Утвърждавам: ………………………………….…………………**

**(доц. д-р Б. Пенчев, Декан на Факултета по славянски филологии)**

**ПРОГРАМА**

**за**

**ПРОДЪЛЖАВАЩА КВАЛИФИКАЦИЯ**

**НА УЧИТЕЛИ ПО БЪЛГАРСКИ ЕЗИК И ЛИТЕРАТУРА**

**ТЕМА: Поезията на Българското възраждане, изучавана в средното училище**

**Предметна област: история на българската литература**

**Организационна форма: семинар**

**Обучител: доц. д-р Катя Станева, СУ**

|  |
| --- |
| **Анотация** |
| **Актуалност на темата**  Присъствието на поезията от епохата на Българското възраждане в учебниците по литература е гарантирано – и санкционирано – от свръхчувствителното публично мнение към всяко поредно преструктуриране на учебното съдържание. Опитите за намаляване на обхвата на литературния канон откъм представяне на автори и произведения, считани за фундамент на националната идеология, срещат радикален отпор. (Ще припомня само казусите с „Аз съм българче” и Чинтуловите песни, а също и с История славяноболгарская от 1762-ра, за която с основание се твърди: на Паисиевите интонации може да завиди всеки съвременен лирик.) Националната стратегия за насърчаване и повишаване на грамотността (2014 – 2020) по презумция се съобразява с разделителните линии (и се стреми да минимализира драматичните опозиции) между либерални подходи и консервативно охранявани ценности, форматирани още през ХІХ век; заявена като национална, тя не може и не бива да се конфронтира със „защитната” стратегия на българския човек от ХХІ век.  **Цел на обучението**  Целта на предлагания курс е да подпомогне участниците в обучението при работата им със сегмента „Поезия на Възраждането”, определен от списъците със задължително изучавани автори и творби в средното училище.Този необемен панел от автори и творби е фундамент на общокултурната и литературната процесуалност в десетилетията преди и след 1878 г. Курсът има предназначение да ориентира учителите в актуалните подходи при представяне на литературното наследство, да изгради умения за информирано контекстуализиране в балканска, славянска, европейска културна среда на конкретни творби и да проблематизира установените в нашата художествена словесност традиции за стереотипизиране на своето и чуждото, на християнското и османското.  **Очаквани резултати**  Тематизациите и проблематизациите на българските любови и омрази, вери, надежди, борби в поезията емблематизират търсенията и постиженията на забележителните „поети и герои на Възраждането”. Пожелалите да се обучават по тази програма преподаватели и експерти ще придобият умения и увереност да анализират специфичния проблемен възел идеология и литература, да коментират каноничите творби откъм търсената от авторите обществена въздейственост и открито заявената обвързаност с идеологизмите на епохата – ренесансови, просвещенски, националистки. |

**Продължителност: 16 часа; 8 присъствени и 8 неприсъствени; Брой кредити: 1**

**Съдържание и технология на обучението**

|  |  |  |  |
| --- | --- | --- | --- |
| **Тематични акценти** | **Хорариум** | **Методи на обучение** | **Средства** |
| 1.Генезис и развой на лирическите жанрове – ода, елегия, стихотворна сатира, басня, молитва; бунтовни химни, пейзажна лирика, поема и други лирически видове. | 4 ч. присъствени + 4 неприсъствени | Лекция  Самостоятелна подготовка  Дискусия | Антологии, книжни издания и текстове от Интернет |
| 2.Представяне на наличната документация за рецепцията на изучаваната лирика в различни контексти. Дискусия върху проблемния сплит устно – писмено битуване на поезията до 1878 г. Песенните традиции и творчеството на Д. Чинтулов, Петко Славейков, Л. Каравелов, Хр. Ботев и други поети на Възраждането. | 4 ч. присъствени + 4 неприсъствени | Лекция  Запознаване с научната литература и обобщаване | Компендиум от текстове |
| 3. Сатиричната линия в развоя на литературата от периода. Стихотворната сатира (на Петко Славейков, Каравелов, Ботев), изучавана в българското училище през ХХ век. | 4 ч. неприсъствени + 4 присъствени | Лекция  Самостоятелна работа  Възлагане на задачи за структуриране на уроци върху избрана творба | Сборници с научни изследвания и специализирана периодика  Учебници и учебни програми |
| 4. Комуникативност и диалогичност между традиции и култури. Песнопойки, лирически книги, поеми. | 4 ч. присъствени+ 4 неприсъствени | Лекция  Самостоятелна работа  Анализи | Устна презентация. |

**Литература**

**Георгиев**, Антони и кол. „Турците в България“. С.: Vagabond media, 2012.

**Георгиев**, Минчо (съст.). Митология на човешкото тяло. Антропологичен речник. С.:АИ „Проф. Марин Дринов“, 2008.

**Георгиева**, Албена. Българска митология и фолклор. С.: Просвета, 2011.

**Даскалова-Перковска**, Лиляна и кол. (съст.). Български фолклорни приказки. Каталог. С.: УИ „Св. Климент Охридски“, 1994.

**Живков**, Тодор Ив. Увод в етнологията. Пловдив: ПУ „Паисий Хилендарски“, 2000.

**Кирова**, Милена. Гергана в огледалния свят (Петко Славейков, „Изворът на Белоногата”) – Литернет – 28 януари 2008.

**Кючуков**, Христо, Елена Марушиакова и Веселин Попов. Христоматия по ромска култура. София: Иктус Принт, 2004.

**Лозанова**, Галина. Сътворението в устната традиция на българите мюсюлмани. С.: АИ „Проф. Марин Дринов“, 2008.

**Папучиев**, Николай. Културна антропология II: Слово, обред, обичай. С.: СУ „Св. Климент Охридски“, 2016.

**Речник** на термините от словесния фолклор в България. ИЕФЕМ – БАН, 2013.

**Сб. Българската литература и народното творчество.** Съставител и редактор Дочо Леков. С., Народна просвета, 1977 – статиите на П. Динеков, Д. Леков, Й. Холевич, Цв. Унджиева.

**Станева**, Катя. Гласове на Възраждането. С., Полис, 2001.

**Съчиненията на Добри Чинтулов, Любен Каравелов, Петко Славейков, Христо Ботев – поезия; наличните интернет издания.**

**Таринска,** Стефана. Христо Ботев. Литературноисторически изследвания. С., Кралица Маб, 2016.

*Програмата е приета от* Консултативния съвет на Центъра за следдипломна квалификация и образователни инициативи към Факултета по славянски филологии на Софийския университет „Св. Климент Охридски” и *е утвърдена* от Факултетския съвет *с протокол №…… / …………………….*